Maite Rementeria

Maite Rementeria (Elgoibar, Gipuzkoa) CodeSyntax enpresako Web-diseinatzailea da, non, besteak beste, Egunean Behin aplikazioa sortzen parte hartu duen.

 CodeSyntax-eko Web-diseinatzailea 
Euskara eta berrikuntzarekin lotutako hainbat aplikazio sortu ditu CodeSyntax enpresaren barruan, betiere software librean eta euskaradun eleaniztasunaz.  2000. urtean enpresa sortu zuten Eneko Astigarragak, Luistxo Fernandezek eta Gari Araolazak. Enpresaren bezero nagusiak euskalgintzakoak dira: euskarazko elkarte eta komunikabideak,, Udako Euskal Unibertsitatea, Elhuyar... Eragile askoren aplikazioak sortu ditu Codesyntaxek: Tokikom sareko komunikabideen plataforma komuna, Mihiluze saioaren app-a, Gurot app-a, Appa hi!, Euskarabenturaren app-a, Mendiak app-a...

Codesyntax-en beste aplikazio hauek ere aipagarriak dira:

 Sustatu: euskarazko blog aitzindaria.
 Mendiak.eus: Euskal Herriko mendiak. 2.995 mendiei buruzko informazioa eskaintzen du euskaraz eta lizentzia librearekin (CC-BY-SA).
 Ahotsak.eus: euskararen ahozko ondarea eta herri hizkerak bildu, grabatu, katalogatu eta hedatzea helburu duen ekimen bat da.
 Txoriak.eus: Euskal Herriko hegaztiei buruzko gunea
 Umap: 2010etik 2023ra bitarte Twitterren euskaraz argitaratu ziren txioak bilatu, filtratu eta aztertu zituen web-zerbitzua izan zen. 

 Egunean behin jokoa 
Rementeriak web-diseinatzaile moduan sortu duen aplikazio informatikorik ospetsuena Egunean Behin tribial jokoarena da. Lehiaketa horretako galdera-erantzunak mugikorraren bidez erantzuten dira. 2019ko udan 10.000 erabiltzaile zituen Egunean Behin jokoak. 2020ko otsailean aplikazioak 70.000 partaide lortu zituen. 2025eko martxoan sei urte bete zituen Egunean Behin-ek, eta batez beste 60.000 erabiltzaile inguru izan zituen egunero. 2024ko denboraldian, babesa eman zuten eragileei 20.000 klik baino gehiago iritsi zitzaizkien Egunean Behin-en aplikaziotik.

 Sariak 

 2020: Argia saria. INTERNET: “Egunean Behin” aplikazioa (CodeSyntax).
 2020: Rikardo Arregi Komunikazio saria. “Egunean Behin” aplikazioa.
 2012: Ibilaldian omendua teknologia berrietan euskara sartzeko egindako lanengatik (Aurki, Sustatu, Codesyntax). Beste hauekin batera: Lapurdiko Harluxetar lehengusu ingeniariak: Klaudio Harluxet eta René Harluxet; UEUko Informatika saila: Olatz Arbelaitz; EHUko Donostiako Informatika Fakultatea: Iñaki Alegria eta Kepa Sarasola; EHUko Aholab Taldea: Inma Hernaez; puntueus: Iratxe Esnaola; kaixo.com: Aitor Lopez de Aberasturi; Erentzun ikastola: Fultxo Crespo; Hachtibista, sare sozialak: Gorka Julio; Euskal Jakintza: Maite Goñi.

 Erreferentziak 

 Ikus, gainera 

 Luistxo Fernandez
 Asier Sarasua
 Gari Araolaza
 Eneko Astigarraga

 Kanpo estekak 

 Maite Rementeria Linkedin sare sozial profesionala

Kategoria:Codesyntax
Kategoria:Elgoibartarrak
Kategoria:Euskal Herriko informatikariak
Kategoria:Emakume informatikariak